Public procurement notice: Contract Notice
Published: 2016-11-10
Buyer: SKAT
Country: DK
Region: DANMARK
Contract type: Services
Procedure: Open procedure
CPV classification: 72220000: Systems and technical consultancy services | 72222100: Information systems strategic review services | 72222300: Information technology services | 72224000: Project management consultancy services | 72225000: Systems quality assurance services
Estimated value: 4000000 DKK
Submission deadline: 2016-11-23
Award criteria: The most economic tender

Technical requirements: Opgaven angår konsulentbistand og teknisk rådgivning i forbindelse med gennemførelsen af en retssag mod en leverandør om mangler ved et IT-system. Rammeaftalen omfatter blandt andet bistand med udarbejdelse af spørgsmål til syn og skøn af det leverede system. Løsningen af opgaven vil kræve erfaring med specialudviklede administrative IT-systemer i Java, baseret på serviceorienteret arkitektur (SOA).
Den udbudte rammeaftale vedrører konsulentbistand til, og teknisk rådgivning af, SKAT i forbindelse med SKATs gennemførelse af en retssag mod en leverandør om mangler ved et IT-system. Retssagen har en høj teknisk kompleksitet, hvorfor SKAT har brug for kvalificeret ekstern rådgivning med de tekniske aspekter af retssagen. Formålet er at sikre, at såvel SKAT som SKATs øvrige rådgivere har den nødvendige tekniske forståelse af IT-systemet og dets implementering, der er nødvendig for en tilfredsstillende gennemførelse af retssagen.
Det leverede IT-system, der er baggrunden for retssagen, er et specialudviklet IT-system til brug for SKATs administrative opgaver med inddrivelse af gæld. IT-systemet kaldes i daglig tale EFI — Et Fælles Inddrivelsessystem. Der er hovedsageligt tale om Java komponenter, der skulle basere sig på serviceorienteret arkitektur (SOA).
Opgaverne under rammeaftalen vil bestå i tilegnelse af viden om systemet samt efterfølgende rådgivning af SKAT og SKATs øvrige rådgivere, om en lang række konkrete forhold i relation til førelse af retssagen, hvor det har stor betydning, at rådgivningen er korrekt. Opgaverne er nærmere beskrevet i bilag 1 til kontrakten.
Opgaverne kan have en overordnet projektstyringsmæssig vinkel og en detaljeret it-systemudviklingsmæssig vinkel. Leverandøren skal således allerede i forbindelse med tilegnelse af viden have såvel den projektstyringsmæssige vinkel og den detaljeret it-systemudviklingsmæssige vinkel in mente, idet begge vinkler er centrale for rådgivningen af SKAT.
Rådgivningen vil vedrøre alle tekniske forhold af relevans for retssagen. Tilbudsgiver skal blandt andet rådgive SKAT og SKATs juridiske rådgiver inden for følgende områder, til brug for gennemførelsen af retssagen;
— Systematisering, opdeling og strukturering af IT-systemer under overholdelse af SOA-principper (arkitekturvalg)
— Tilvejebringelse af sammenhængende og dækkende beskrivelser af det udviklede system (dokumentation)
Formålet med rådgivningen er at kunne fastlægge, om leverandøren af IT-systemet har leveret et IT-system i overensstemmelse med kontrakten, god skik i IT-branchen, og hvad SKAT i øvrigt med rimelighed kunne kræve og forvente af leverandøren, samt hvorvidt de af leverandøren trufne valg i løbet af projektet har været hensigtsmæssige.
Det må forventes, at ydelserne skal leveres i samarbejde med såvel interne som eksterne interessenter, der ikke har samme tekniske indsigt som tilbudsgiver.
Visse tidsfrister for levering af ydelserne vil blive fastlagt på baggrund af domstolenes frister, hvilket betyder, at det er afgørende for SKAT, at enhver frist overholdes. Tilbudsgiver må som følge heraf forvente, at der til tider skal leveres ydelser i særdeles komprimerede forløb, uden at dette har indflydelse på kvaliteten, og at der i perioder ikke vil være behov for at levere Ydelser.
Rammeaftalen indeholder en option om forlængelse af rammeaftalens varighed. Optionen medfører at Kunden kan forlænge rammeaftalen i 12 måneder ad gangen, dog maksimalt 24 måneder. Leverandøren er forpligtet til at fortsætte leveringen af ydelserne, såfremt Kunden udnytter optionen. Begrundelse for behovet for muligheden for forlængelse er beskrevet i punkt VI.3).
Rammeaftalen indeholder en option om forlængelse af rammeaftalens varighed. Optionen er nærmere beskrevet i II.2.7) ovenfor.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
ESPD fungerer som et foreløbigt bevis for, at tilbudsgiver opfylder mindstekrav til egnethed i relation til økonomisk og finansiel kapacitet.


Award value: 4000000